Jack and Jill (cinta de 2011)

:*Iste articlo ye sobre una cinta estausunidense de cine de comedia de l'anyo 2011; ta atros usos, se veiga *'Jack and Jill** y **Jack and Jill (cinta)***.

***Jack and Jill*** (títol orichinal en [[Idioma anglés|anglés]], en [[Idioma aragonés|aragonés]] ***Jack y Jill***, estrenada en [[Aragón]] con o títol en [[Idioma castellano|castellano]] de ***Jack y su gemela***, en aragonés ***Jack y la suya melguiza**') ye una cinta de cine de comedia de cine estausunidense estrenada l'anyo 2011, dirichida por Dennis Dugan seguntes un guión adaptau por  Steve Koren y Adam Sandler (basau en una historia de Ben Zook), con una banda sonora orichinal de Rupert Gregson-Williams y Waddy Wachtel, una dirección de fotografía de Dean Cundey y una producción cinematografica de Todd Garner, Adam Sandler y Jack Giarraputo. Conta con un elenco d'actors d'o cual en fan parte Adam Sandler, Katie Holmes, Al Pacino, Eugenio Derbez, Tim Meadows, Santiago Segura, Nick Swardson, Allen Covert, Rohan Chand, Elodie Tougne, Geoff Pierson, Valerie Mahaffey, Gad Elmaleh, Gary Valentine, Kristin Davis, Norm Macdonald, Julia Perri, Dana Carvey y David Spade, entre d'atros.

*Jill Sadelstein* ye la chiminuca de *Jack*, pero la relación entre toz dos ye complicada porque la mesacha preba de captar sin masiau exito l'atención d'o suyo chirmano, que vive adedicau a la suya familia y a lo suyo treballo como publicista. *Jill* vive sola en o barrio d'o Bronx de Nueva York en a casa de su mai falleixida pero *Jack* tien muito exito en o suyo treballo, y a *Jack* no li cuaca masiau que su melguiza vienga en a suya casa de Los Angeles bels días ta celebrar o día d'acción de gracias, porque amás ye adedicau plenament a conseguir que *[[Al Pacino]]* accepte filmar un spot publicitario ta *[[Dunkin' Donuts]]*. Cuan *Jill* li anuncia que finalment remanirá con él dica la fiesta de "hanukkah" (toz dos son chudieus), *Jack* se permena, y encara mas cuan *Al Pacino* conoix a *Jill* y s'enamora d'ella. Pero alavez veye la suya oportunidat de conseguir o contracto con él y accepta mas a su chirmana, encara que bien luego fan un crucero enta Europa y *Jill* se veye acosada por *Pacino* y troba a un atro pretendient, l'espanyol *[[Santiago Segura]]*. *Jack* se fa pasar por a suya melguiza ta citar-se con *Pacino*, a la vegada que *Jill* troba un atro pretendient, *Felipe*, un inmigrant mexicano que treballa como chardinero de *Jack*. Finalment, o banco executa una hipoteca sobre la casa de *Jill*, que se veye de rapiconte sin hogar.

*Jack and Jill* s'ambienta en a suya epoca actual (2011) en Los Angeles (California) en Estaus Unius, en l'oceano Atlantico, en a mar Mediterrania y en Palma de Mallorca (Islas Balears) en Espanya y las suyas escenas se filmoron en a mar Caribe, en Los Angeles y en os *[[Sony Pictures Studios]]* en Culver City, tamién en California.

Ye una cinta que ha recibiu cuantos premios y nominacions, encara que en iste caso ixo no significa que se tracte d'una cinta bien valorada. Por contra, en a 32<sup>ena</sup> edición d'os Premios Golden Raspberry recibió la cifra récord de 12 nominacions, estando la sola cinta que ha ganau en as 10 categorías d'ixos premios y tenendo tamién o récord de premios Golden Raspberry a una cinta, con un total de 10. A resta de premios y nominacions corresponden igualment a premios negativos. Nomás que l'actuación d'Al Pacino ha recibiu bels elochios, encara que tamién ganó lo Premio Golden Raspberry a lo Peyor Actor Segundario.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''Jack and Jill'' en Internet Movie Database.
*  ''Jack and Jill'' en Box Office Mojo.
*  ''Jack and Jill'' en Metacritic.
*  ''Jack and Jill'' en Rotten Tomatoes.
*  ''Jack and Jill'' en TCM Movie.